חוק העברת מידע לצורך זיהוי או אימות זהות של אדם ואיתור נעדר או שבוי (הוראות שעה – חרבות ברזל)

{{ח:התחלה}}
{{ח:כותרת|חוק העברת מידע לצורך זיהוי או אימות זהות של אדם לרבות גופה, ואיתור נעדר או שבוי, הנדרשים בשל פעולות האיבה או פעולות המלחמה (הוראות שעה – חרבות ברזל), התשפ״ד–2023}}

{{ח:פתיח-התחלה}}
{{ח:מאגר|2211363}} {{ח:תיבה|ס״ח תשפ״ד, 76|חוק העברת מידע לצורך זיהוי או אימות זהות של אדם לרבות גופה, ואיתור נעדר או שבוי, הנדרשים בשל פעולות האיבה או פעולות המלחמה (הוראות שעה – חרבות ברזל)|https://fs.knesset.gov.il/25/law/25_lsr_3512466.pdf}}.

''הארכת הוראת שעה:'' {{ח:תיבה|ק״ת תשפ״ה, 126|צו העברת מידע לצורך זיהוי או אימות זהות של אדם לרבות גופה, ואיתור נעדר או שבוי הנדרשים בשל פעולות האיבה או פעולות המלחמה (הוראות שעה – חרבות ברזל) (הארכת תקופת תוקפו של סעיף 3 לחוק)|https://olaw.org.il/takanot/takanot-11531.pdf}}, {{ח:תיבה|126|צו העברת מידע לצורך זיהוי או אימות זהות של אדם לרבות גופה, ואיתור נעדר או שבוי הנדרשים בשל פעולות האיבה או פעולות המלחמה (הוראות שעה – חרבות ברזל) (הארכת תקופת תוקפו של סעיף 2 לחוק)|https://olaw.org.il/takanot/takanot-11531.pdf}}, {{ח:תיבה|127|צו העברת מידע לצורך זיהוי או אימות זהות של אדם לרבות גופה, ואיתור נעדר או שבוי הנדרשים בשל פעולות האיבה או פעולות המלחמה (הוראות שעה – חרבות ברזל) (הארכת תקופת תוקפו של סעיף 3 לחוק)|https://olaw.org.il/takanot/takanot-11531.pdf}}, {{ח:תיבה|1034|צו העברת מידע לצורך זיהוי או אימות זהות של אדם לרבות גופה, ואיתור נעדר או שבוי הנדרשים בשל פעולות האיבה או פעולות המלחמה (הוראות שעה – חרבות ברזל) (הארכת תקופת תוקפו של סעיף 3 לחוק) (תיקון)|https://olaw.org.il/takanot/takanot-11718.pdf}}, {{ח:תיבה|1642|צו העברת מידע לצורך זיהוי או אימות זהות של אדם לרבות גופה, ואיתור נעדר או שבוי הנדרשים בשל פעולות האיבה או פעולות המלחמה (הוראות שעה – חרבות ברזל) (הארכת תקופת תוקפו של סעיף 3 לחוק) (מס׳ 2)|https://olaw.org.il/takanot/takanot-11848.pdf}}, {{ח:תיבה|1648|צו העברת מידע לצורך זיהוי או אימות זהות של אדם לרבות גופה, ואיתור נעדר או שבוי הנדרשים בשל פעולות האיבה או פעולות המלחמה (הוראות שעה – חרבות ברזל) (הארכת תקופת תוקפו של סעיף 2 לחוק) (מס׳ 2)|https://olaw.org.il/takanot/takanot-11851.pdf}}.
{{ח:סוגר}}
{{ח:מפריד}}

{{ח:סעיף|1|}}
{{ח:ת}} {{ח:הערה|הנוסח שולב {{ח:חיצוני|חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע|בחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש״ע–2009}} כהוראת שעה בתקופה לפי {{ח:פנימי|סעיף 4|סעיף 4 בחוק זה}}.}}

{{ח:סעיף|2|}}
{{ח:ת}} {{ח:הערה|הנוסח שולב {{ח:חיצוני|פקודת המשטרה|בפקודת המשטרה [נוסח חדש], התשל״א–1971}} כהוראת שעה בתקופה לפי {{ח:פנימי|סעיף 4|סעיף 4 בחוק זה}}.}}

{{ח:סעיף|3|סמכות דרישת ידיעות ומסמכים לצבא הגנה לישראל – חרבות ברזל – הוראת שעה}}
{{ח:תת|(א)}} בתקופת תוקפו של סעיף זה, כאמור {{ח:פנימי|סעיף 4|בסעיף 4}}, לצורך איתור נעדר שיש חשש שהוא מוחזק בידי כוחות אויב בשל פעולות האיבה או פעולות המלחמה, רשאי קצין בצבא הגנה לישראל שקצין בדרגת סגן־אלוף הסמיך לכך לדרוש מכל אדם הנוגע בדבר למסור לו כל ידיעה או מסמך, לרבות מידע ביומטרי ונתוני זיהוי שהופקו מהם, מידע רפואי, מידע גנטי ודגימה ביולוגית (בסעיף זה – מידע), אם שוכנע קצין בדרגת סגן־אלוף כי התקיימו כל אלה:
{{ח:תתת|(1)}} הידיעה או המסמך מתייחסים במישרין לנעדר כאמור ברישה והם דרושים לאיתור הנעדר כאמור;
{{ח:תתת|(2)}} לא ניתן להשיג את הידיעה או המסמך או את המידע הגלום בהם בדחיפות הנחוצה ממקור אחר שממנו רשאי צבא הגנה לישראל לקבל מידע.
{{ח:תת|(ב)}} בהפעלת הסמכות על פי סעיף קטן (א) רשאי צבא הגנה לישראל להסתייע בכל אדם, ובכלל זה באדם מטעם משרד הבריאות.
{{ח:תת|(ג)}} אדם שהגיע אליו מידע לפי סעיף זה ישמור אותו בסוד, לא יגלה אותו לאחר ולא יעשה בו כל שימוש, אלא לצורך אימות או בירור זהותו של אדם, לרבות גופה, שזהותו אינה ידועה או מוטלת בספק, ולצורך איתור נעדר או שבוי והכול אם הם נדרשים בשל פעולות האיבה או פעולות המלחמה.
{{ח:תת|(ד)}} צבא הגנה לישראל יקבע נוהל ליישום סמכותו לפי סעיף קטן (א), ובכלל זה בנושאים המפורטים להלן; הנוהל אינו טעון פרסום ברשומות או פרסום פומבי אחר:
{{ח:תתת|(1)}} תיעוד הפעולות שהתבצעו לפי סעיף קטן (א), לרבות ניסיונות, אם נעשו, להשיג את הידיעה, המסמך או המידע הגלום בהם ממקור אחר;
{{ח:תתת|(2)}} אופן קבלת הידיעות והמסמכים, שמירתם, מורשי הגישה אליהם ומחיקתם.
{{ח:תת|(ה)}} בסעיף זה –
{{ח:תת|סוג=הגדרה}} ”דגימה ביולוגית“ – לרבות עצמות, שיער, נוזלי גוף, רקמות וסוגי תאים;
{{ח:תת|סוג=הגדרה}} ”ההכרזה על מצב מיוחד בעורף“ – ההכרזה על מצב מיוחד בעורף כהגדרתו {{ח:חיצוני|חוק ההתגוננות האזרחית|בחוק ההתגוננות האזרחית, התשי״א–1951}}, מיום כ״ב בתשרי התשפ״ד (7 באוקטובר 2023);
{{ח:תת|סוג=הגדרה}} ”כוחות אויב“ – כוחות צבאיים או צבאיים למחצה או בלתי סדירים של מדינה עוינת לישראל, ארגון עוין לישראל או מי שפועל תוך סיוע לאחד מאלה, בשליחותם או מטעמם או כדי לקדם את מטרותיהם;
{{ח:תת|סוג=הגדרה}} ”מידע ביומטרי“ – תצלום וכן טביעת אצבעות, לרבות טביעות כף יד;
{{ח:תת|סוג=הגדרה}} ”מידע גנטי“ – כהגדרתו {{ח:חיצוני|חוק מידע גנטי|בחוק מידע גנטי, התשס״א–2000}};
{{ח:תת|סוג=הגדרה}} ”מידע רפואי“ – כהגדרתו {{ח:חיצוני|חוק זכויות החולה|בחוק זכויות החולה, התשנ״ו–1996}};
{{ח:תת|סוג=הגדרה}} ”מסמך“ – לרבות פלט כהגדרתו {{ח:חיצוני|חוק המחשבים|בחוק המחשבים, התשנ״ה–1995}};
{{ח:תת|סוג=הגדרה}} ”פעולות האיבה או פעולות המלחמה“ – פעולות האיבה או פעולות המלחמה, שאירעו בתקופה שמיום כ״ב בתשרי התשפ״ד (7 באוקטובר 2023) עד תום תקופת תוקפה של ההכרזה על מצב מיוחד בעורף או עד תום הפעולות הצבאיות המשמעותיות, לפי המאוחר;
{{ח:תת|סוג=הגדרה}} ”הפעולות הצבאיות המשמעותיות“ – הפעולות הצבאיות המשמעותיות שעליהן החליטה ועדת השרים לענייני ביטחון לאומי לפי {{ח:חיצוני|חוק-יסוד: הממשלה#סעיף 40|סעיף 40 לחוק־יסוד: הממשלה}}, והודיעה לגביהן לוועדת החוץ והביטחון של הכנסת ביום כ״ג בתשרי התשפ״ד (8 באוקטובר 2023).

{{ח:סעיף|4|תוקף הוראות השעה}}
{{ח:תת|(א)}} {{ח:פנימי|סעיף 1|סעיפים 1}}, {{ח:פנימי|סעיף 2|2}} {{ח:פנימי|סעיף 3|ו־3}} יעמדו בתוקפם בתקופה שמיום תחילתו של חוק זה ועד יום ו׳ בחשוון התשפ״ה (7 בנובמבר 2024); בכפוף להוראות סעיפים קטנים (ב) עד (ד).
{{ח:תת}} {{ח:הערה|{{ח:פנימי|סעיף 1|סעיף 1}} הוארך עד יום 7.5.2025, למעט {{ח:פנימי|סעיף 1|סעיף 1(2)}} שתוקפו הוארך עד יום 27.2.2025, {{ח:פנימי|סעיף 2|וסעיפים 2}} {{ח:פנימי|סעיף 3|ו־3}} הוארכו עד יום 7.11.2025.}}
{{ח:תת|(ב)}} שר הפנים, באישור ועדה מוועדות הכנסת כפי שתקבע ועדת הכנסת, רשאי להאריך, בצו, את תקופת תוקפו של {{ח:פנימי|סעיף 1|סעיף 1}} בתקופות נוספות אשר לא יעלו על 12 חודשים במצטבר, אם מצא שהדבר נדרש עקב הימשכותן של פעולות האיבה או פעולות המלחמה או לצורך אימות או בירור זהותו של אדם, לרבות גופה, שזהותו אינה ידועה או מוטלת בספק, או איתור נעדר או שבוי, הנדרשים בשל פעולות האיבה או פעולות המלחמה; הארכה כאמור יכול שתהיה לגבי כל ההסדרים המעוגנים {{ח:פנימי|סעיף 1|בסעיף 1}}, ויכול שתהיה לגבי חלק מההסדרים כאמור, כמפורט בפסקאות שלהלן:
{{ח:תתת|(1)}} ההסדר לעניין מסירת המידע למשטרת ישראל הקבוע {{ח:פנימי|סעיף 1|בפסקאות (1), (3) ו־(7) של סעיף 1}};
{{ח:תתת|(2)}} ההסדר לעניין מסירת המידע לצבא הגנה לישראל ולרשויות הביטחון הקבוע {{ח:פנימי|סעיף 1|בפסקאות (1), (4), (5) ו־(7) של סעיף 1}};
{{ח:תתת|(3)}} ההסדר לעניין שמירת טביעת אצבעות במאגר הקבוע {{ח:פנימי|סעיף 1|בפסקה (2) של סעיף 1}};
{{ח:תתת|(4)}} ההסדר לעניין שימוש בתמונות תווי פנים הקבוע {{ח:פנימי|סעיף 1|בפסקה (6) של סעיף 1}}.
{{ח:תת|(ג)}} השר לביטחון לאומי, באישור ועדה מוועדות הכנסת כפי שתקבע ועדת הכנסת, רשאי להאריך, בצו, את תקופת תוקפו של {{ח:פנימי|סעיף 2|סעיף 2}} בתקופות נוספות אשר לא יעלו על 12 חודשים במצטבר, מהטעמים המנויים בסעיף קטן (ב).
{{ח:תת|(ד)}} שר הביטחון, באישור ועדת החוץ והביטחון של הכנסת, רשאי להאריך, בצו, את תקופת תוקפו של {{ח:פנימי|סעיף 3|סעיף 3}} בתקופות נוספות אשר לא יעלו על 12 חודשים במצטבר, אם מצא שהדבר נדרש עקב הימשכותן של פעולות האיבה או פעולות המלחמה או לצורך איתור נעדר כאמור {{ח:פנימי|סעיף 3|בסעיף 3(א)}}.
{{ח:תת|(ה)}} בסעיף זה, ”פעולות האיבה או פעולות המלחמה“ – כהגדרתן {{ח:פנימי|סעיף 3|בסעיף 3(ה)}}.

{{ח:סעיף|5|הוראת מעבר}}
{{ח:ת}} הוראות {{ח:חיצוני|חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע|חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש״ע–2009}}, כנוסחו בחוק זה, יחולו גם על מידע שהועבר למשטרת ישראל לפי {{ח:חיצוני|תקנות שעת חירום (חרבות ברזל) (מסירת מידע לצורך זיהוי או אימות זהות של אדם או גופה ולצורך איתור נעדרים או שבויים)|תקנות שעת חירום (חרבות ברזל) (מסירת מידע לצורך זיהוי או אימות זהות של אדם או גופה ולצורך איתור נעדרים או שבויים), התשפ״ד–2023}}, ועל מידע שהועבר לצבא הגנה לישראל ולרשויות הביטחון לפי {{ח:חיצוני|חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע#סעיף 22א|תקנות שעת חירום (חרבות ברזל) (מסירת מידע לגופי ביטחון לצורך זיהוי, אימות זהות או איתור של גופה, נעדר או שבוי), התשפ״ד–2023}}, לפני תחילתו של חוק זה.

{{ח:חתימות|התקבל בכנסת ביום כ״ד בחשוון התשפ״ד (8 בנובמבר 2023).}}
* '''בנימין נתניהו'''
ראש הממשלה
* '''משה ארבל'''
שר הפנים
* '''יואב גלנט'''
שר הביטחון
* '''איתמר בן גביר'''
השר לביטחון לאומי
* '''יצחק הרצוג'''
נשיא המדינה
* '''אמיר אוחנה'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]